**ПАХТА МОМИҒИНИ (ЛИНТ) СЕРТИФИКАТЛАШ ВА ТОЙ ВАЗНИНИ ТОРТИШ ХИЗМАТЛАРИНИ КЎРСАТИШ ЮЗАСИДАН ШАРТНОМА**

**\_\_\_\_\_\_\_\_\_\_\_\_-сон**

**“\_\_\_\_\_\_\_”\_\_\_\_\_\_\_\_\_\_\_\_\_\_ 2020 йил Тошкент шаҳри**

Ўзбекистон Республикаси Вазирлар Маҳкамаси ҳузуридаги Агросаноат мажмуи устидан назорат қилиш инспекцияси қошидаги “Агросаноат мажмуида хизматлар кўрсатиш маркази” ДУК (кейинги ўринларда “Бажарувчи”) номидан Низом асосида фаолият юритувчи директори С.Б.Шерматов бир томондан, \_\_\_\_\_\_\_\_\_\_\_\_\_\_\_\_\_\_\_ (кейинги ўринларда “Буюртмачи”) номидан Низом асосида фаолият юритувчи \_\_\_\_\_\_\_\_\_\_\_\_\_\_\_\_\_ иккинчи томондан қуйидаги мазмундаги шартномани туздилар.

 **1.ШАРТНОМА ПРЕДМЕТИ**

**1.1.**Ушбу шартнома Бажарувчи Буюртмачининг буюртманомаларига биноан пахта момиғини (линт) сифатини аниқлаш бўйича синовларни ўтказиш, уларни амалдаги меъёрий ҳужжатлар талабларига мувофиқлигини таҳлил қилиш, синовлар натижаларига кўра, пахта момиғи (линт) партияси учун мувофиқлик сертификати (номувофиқлик далолатномаси)расмийлаштириш ва етказиб берувчига такдим қилиш мажбуриятини олади, Буюртмачи эса,пахта момиғини (линт) сертификатлаш ва той вазнини тортиш хизматлари учун Бажарувчи томонидан тасдиқланган нархлар (калькуляция) асосида ҳақ тўлаш мажбуриятини олади.

**1.2.**Шартномада қўлланиладиган атамалар маъноси:

**Лот –**ишлаб чиқарилган ва омборларда сақланаётган, биржа савдоларига қўйиладиган пахта момиғи (линт) ҳажми.

**Партия**–бир саноат ва селекция нави ҳамда турига тааллуқли бўлган, сифати бўйича битта юк ҳужжатлари билан расмийлаштирилган пахта момиғи кипларининг миқдори.

**Хизматлар–** Бажарувчининг фаолият тури бўлиб, асосан қуйидагиларни қамраб олади:

* корхонада унинг прессдан чиқишида ҳар қайси пахта момиғи тойидан синаб кўриш учун намуналар олиш;
* танлаб олинган намуналарни идентификациялаш;
* намуналарни синаб кўриш учун минтақавий лабораторияга етказиб бериш;
* намунани синаб кўриш;
* пахта момиғи партиясининг сифати (селекция нави, типи, саноат нави) бўйича бирхилдалиги юзасидан мувофиқлик сертификатини(марказ далолатномаси) расмийлаштириш;
* пахта линтипартиясидаги тойнинг оғирлигини тортиб кўриш ва тойнинг оғирлиги юзасидан далолатномани расмийлаштириш;
* пахта момиғи тойининг сифати ва оғирлиги юзасидан буюртмачи вакиллари билан келишмовчиликларни ҳал этиш.

**2. ТАРАФЛАРНИНГ ҲУҚУҚ ВА МАЖБУРИЯТЛАРИ**

**2.1. Буюртмачининг ҳуқуқлари:**

а)шартномада белгиланган тартибда ва керакли ҳажмда Бажарувчидан мажбуриятларини бажарилишини талаб қилиш;

б)шартнома бўйича хизматлар кўрсатиш бошланмасдан туриб, ёзма мурожаатга асосан олдиндан кўчириб берилган аванс суммасини қайтариб олиш ҳуқуқига эга.

**2.2. Буюртмачининг мажбуриятлари:**

а) Буюртмачи Бажарувчи ходимлари вакиллиги учун иш жойи ажратиб бериш;

б) мазкур шартномада белгиланган тартибда хизматлар ҳақини тўлаш.

**2.3. Бажарувчининг ҳуқуқлари:**

а)шартномада белгиланган тартибда ва керакли ҳажмда Буюртмачидан мажбуриятларини бажарилишини талаб қилиш;

б) етказиб берувчининг пресслаш цехида тортиб кўришда йўл қўйиладиган кўпи билан ±0,5 кг. нуқсондан (синаш шкаласининг бўлиниш бирлиги - кўпи билан 0,2 кг)дан ортиқча тарозилар ўрнатилган ва фойдаланилган тақдирда оғирлик ўлчовини тўхтатиш.

**2.4. Бажарувчининг мажбуриятлари:**

а)O`z DSt 645:2010 “Пахта линти (момиғи). Техник шартлар”га мувофиқ, сертификатлаш;

б) сертификатлаш ва той вазнини тортиш пахта момиғини сертификатлаш тартибига асосан амалга ошириш;

в) қуйидаги классер усули параметрларида пахта линтини 100% тойлар бўйича синовнатижаларини сертификатлашни амалга ошириш:

- тип;

- нав;

- синф.

г) пахта момиғи партиясини синовдан ўтказиб бўлганидан сўнг 3 кунлик муддатда Буюртмачига қуйидаги ҳужжатларни тақдим қилиш:

- мувофиқлик сертификати ёки Марказ далолатномасининг асли ва нусхасини;

- мувофиқлик сертификатига иловаларнинг асли ва нусхасини;

- синов далолатномаларининг асли ва нусхасини;

-тойлар бўйича тортиб кўриш далолатномасининг асли ва нусхасини.

д) сертификатлаш ва той вазнини тортиш хизматларининг натижалари бўйича Буюртмачи томонидан билдирилган талабномаларни кўриб чиқиб, уни ҳал қилиш чораларини кўриши.

**3. ХИЗМАТЛАР НАРХИ ВА ҲИСОБ-КИТОБЛАР ТАРТИБИ**

**3.1.** Пахта момиғини сертификатлаштириш ва той вазнини тортиш хизматлар нархи Бажарувчи томонидан тасдиқланган нархлар(калькуляция) асосида белгиланади.

**3.2.**Буюртмачи пахта момиғини сертификатлаштириш ва той вазнини тортиб кўриш бўйича хизматлар учун тўловни мувофиқлик сертификатини (номувофиқлик далолатномасини) ва тойлар оғирлигини тортиб кўриш далолатномасини бериш факти бўйича Бажарувчи билан икки томонлама шартномалар асосида, бажарилган ишлар далолатномалари ва Бажарувчи томонидан берилган ҳисоб варақ-фактура асосида амалга оширади.

**3.3.**Буюртмачи ҳар ойнинг 10 санасигача кутилаётган ишлаб чиқариш ҳажмига асосан бажарувчига 15% миқдорда олдиндан аванс тўловини амалга оширади.

**3.4.**Буюртмачига ушбу шартноманинг 2.4.(д)-бандида кўрсатилган ҳужжатлар тўплами тақдим этилганидан 5 иш кун ўтганидан сўнг, Бажарувчи бажарилган ишлар далолатномаси ва ҳисоб варақ-фактурани тақдим этади.

**3.5.**Бажарилган ишлар далолатномаси ва ҳисоб варақ-фактура тақдим қилинган кундан бошлаб 30 (ўттиз) иш куни мобайнида Буюртмачи бажарилган иш суммасини тўлаб беради.

**4. ХИЗМАТЛАР КЎРСАТИШ ВА АМАЛГА ОШИРИЛГАН ИШЛАРНИ
ТОПШИРИШ ВА ҚАБУЛ ҚИЛИШ ТАРТИБИ**

**4.1.**Бажарувчи шартномада кўрсатилган хизматларнинг сифати ва амалдаги меъёрий ҳужжатларга асосланган ҳолда пахта момиғини (линт) сертификатлаш ва той вазнини тортиш хизматларини амалга оширади.

Тойлар бўйича тортиб кўриш далолатномасининг амал қилиш муддати мувофиқлик сертификатининг амал қилиш муддати тугагач тамом бўлади.

**4.2.**Буюртмачи ва Бажарувчи ўртасида бажарилган ишлар далолатномаси ва ҳисоб варақ-фактура расмийлаштирилган вақтдан бошлаб, хизмат кўрсатилган ҳисобланади.

**4.3.**Бажарувчи шартномада кўрсатилган хизматларни меъёрий-ҳуқуқий ҳужжатларда белгиланган кунларда бажарилишини амалга оширади.

**5. ТАРАФЛАРНИНГ ЖАВОБГАРЛИГИ**

**5.1.**Кўрсатилган хизматлар ҳақини ўз вақтида тўламаганлик учун Буюртмачи Бажарувчига ўтказиб юборилган ҳар бир кун учун кечиктирилган тўлов суммасининг 0,04 фоизи миқдорида, аммо кечиктирилган тўлов суммасининг 5 фоизидан ортиқ бўлмаган миқдорида пеня тўлайди.

**5.2.**Бажарувчи хизматларни ўз вақтида ёки тўлиқ амалга оширмаганлик учун ўтказиб юборилган ҳар кунига мажбурият бажарилмаган қисмининг 0,04 фоизи миқдорида, аммо бажарилмаган мажбуриятнинг 5 фоизидан ортиқ бўлмаган миқдорида пеня тўлайди.

**5.3.**Ушбу шартномада назарда тутилмаган жавобгарлик ва бошқа масалалар Ўзбекистон Республикасининг амалдаги қонун ҳужжатлари билан тартибга солинади.

**6. НИЗОЛАРНИ ҲАЛ ҚИЛИШ ТАРТИБИ**

**6.1.**Мазкур шартнома бўйича келишмовчиликлар ва низоли масалалар келиб чиққан тақдирда, тарафлар, қоидага кўра, мустақил равишда судгача ҳал этиш чораларини кўрадилар ва низони судгача ҳал қилиш (талабнома юбориш) тартибига риоя этиш мажбурий ҳисобланади.

**6.2.**Тарафлар низони судгача ҳал қилиш (талабнома юбориш) тартибига амал қилиб, ўзаро келишувга эришмаган тақдирда, келишмовчилик ва низолар ўрнатилган тартибда суд орқали ҳал қилинади.

**7. БОШҚА ШАРТЛАР**

**7.1.** Мазкур шартнома 2 (икки) нусхада тузилиб, тарафлар томонидан имзоланган вақтдан бошлаб кучга киради ва 31.12.2020 йилга қадар амал қилади.

**7.2.**Агар тарафлар биронтаси шартнома муддати тугашидан олдин шартномани ўзгартириш ёки бекор қилиш масаласида иккинчи тарафга мурожаат қилмаса шартнома кейинги календарь йил учун узайтирилган ҳисобланади.

**7.3.**Тарафлар лозим даражада бажаришга енгиб бўлмайдиган куч, яъни фавқулодда ва муайян шароитларда олдини олиб бўлмайдиган вазиятлар (форс-мажор)нинг умумий қоидаларини тан оладилар.

**7.4** Тарафларнинг хар бири ушбу шартномани амалдаги бекор қилишдан 30 кун олдин ёзма равишда хабардор қилган ҳолда ушбу шартномани муддатидан олдин бекор қилиш ҳуқуқига эга.

**7.5.**Шартномага тарафларнинг келишуви билан қўшимча ва ўзгартиришлар киритилиши мумкин. Шартномаган ҳар қандай ўзгартириш ва қўшимчалар ёзма равишда расмийлаштирилиб, тарафлар томонидан имзоланган сўнг кучга киради.

**7.6.** Мазкур шартнома билан тартибга солинмаган масалалар Ўзбекистон Республикасининг Фуқаролик кодекси ва амалдаги бошқа норматив-ҳуқуқий ҳужжатлар билан тартибга солинади.

**8. ТАРАФЛАРНИНГ МАНЗИЛЛАРИ ВА БАНК РЕКВИЗИТЛАРИ**

|  |  |  |
| --- | --- | --- |
| **“Бажарувчи”** |  | **“Буюртмачи”** |
| Ўзбекистон РеспубликасиВазирлар Маҳкамаси ҳузуридаги Агросаноат мажмуи устидан назорат қилиш инспекцияси қошидаги“Агросаноат мажмуида хизматлар кўрсатиш маркази” ДУКманзил: Тошкент шаҳар, Шайхонтоҳур тумани, М-14, 27 уй. АТИБ Ипотека банкининг Меҳнат филиали. ҳ/р: 20210000600904085001, МФО: 00423,СТИР: 305604153, ОКЭД: 71200Директор \_\_\_\_\_\_\_\_ С.Б.Шерматов м.ў. |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Раҳбар \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ м.ў.  |